#####  MINISTERUL SĂNĂTĂŢII

### PUBLICAŢIE DE EXAMEN PENTRU OBŢINEREA

### ATESTATELOR DE STUDII COMPLEMENTARE PENTRU ASISTENŢII MEDICALI

**DIN SESIUNEA 13 NOIEMBRIE 2024**

Ministerul Sănătăţii organizează în perioada **13 noiembrie-13 decembrie 2024** sesiune de examen pentru obţinerea atestatelor de studii complementare pentru asistenţi medicali.

Pentru această sesiune pot depune dosare de înscriere candidaţii care finalizează până la data de **30 septembrie 2024** pregătirea teoretică şi practică efectuată în vederea obţinerii atestatelor de studii complementare, în condiţiile prevăzute de Ordinul MS nr. 940/2024 şi Ordinul Ms nr. 412/16.02.2023.

Examenele se vor desfăşura în centrele universitare medicale acreditate de Ministerul Sănătăţii, în care s-a efectuat pregătirea*.*

**La fiecare probă de examen, candidații trebuie să obțină nota minimă de promovare, cu excepţia probelor de examen pentru care sunt precizate alte condiţii minime de promovare (calificativ admis/respins). În cazul în care la una din probele de examen nu se obţine nota minimă de promovare, candidatul este declarat nepromovat. Media finală minimă de promovare a examenului pentru obţinerea atestatelor de studii complementare este 7,00.**

**Înscrierea candidaţilor în vederea susținerii acestor examene:**

Dosarele candidaților vor fi transmise **exclusiv prin servicii poștale**, Ministerului Sănătății, în perioada **14-25 octombrie** **2024 inclusiv,** pe adresa Direcției Reglementare și Formare Profesională Medicală, din B-dul N. Bălcescu nr. 17-19, sector 1, Bucureşti,

**Listele candidaţilor** al căror dosar de înscriere este admis, precum şi **locul, data şi ora de prezentare la examen**, se vor afişa la data de **08 noiembrie** **2024** pe site-ul Ministerului Sănătăţii la rubrica – Informații de interes public-Concursuri şi examene naționale.

La aceste examene se pot prezenta:

# 1) Pentru atestatul în Supravegherea, prevenirea şi limitarea infecţiilor asociate asistenţei medicale pentru asistenţii medicali din serviciile de prevenire a infecţiilor asociate asistenţei medicale (SPIAAM)

- asistenţii medicali cu drept de liberă pratică, cu studii finalizate atât cu examen de licenţă, cât şi fără examen de licenţă, respectiv cu examen de certificare a certificării profesionale, care au efectuat un program de pregătire teoretică şi practică cu durata de 4 luni (5 săptămâni pregatire teoretică şi 11 săptămâni pregătire practică), în centrele universitare medicale acreditate București, Cluj-Napoca, Iași, Târgu Mureș și Timișoara, conform prevederilor OMS 940/2024;

Examenul va consta din două probe:

* o probă scrisă cu 10 întrebări alcătuite de comisia de examen pentru fiecare specialitate (eliminatorie, nota minimă de promovare - 7,00);
* o probă practică – proiect (nota minimă de promovare – 7,00).

Tematica de examen însumează noţiunile teoretice şi baremurile practice cuprinse în programa de pregătire.

# 2) Pentru atestatul în Managementul epidemiologic al infecțiilor asociate asistenței medicale

- asistenţii medicali generaliști licențiați, care au efectuat un program de pregătire teoretică şi practică cu durata de 6 luni, în centrele universitare medicale acreditate Bucureşti, Cluj-Napoca, Iaşi și Târgu Mureș, în condițiile acreditate prin ordinul MS nr. 412/16.02.2023.

Examenul, după caz, va consta din minimum două probe:

- probă scrisă și/sau orală – test grilă

- probă practică de abilități/manualități – proiect

Tematica de examen însumează noţiunile teoretice şi baremurile practice cuprinse în programa de pregătire.

DOSARELE DE EXAMEN PENTRU TOATE CATEGORIILE DE ATESTATE VOR CUPRINDE:

* cerere de înscriere tip, disponibilă pe pagina web a Ministerului Sănătății, prin care se face înscrierea candidaților, **începând cu data de 14 octombrie 2024**;
* copia diplomei de licență/diplomei de certificare a calificării profesionale obținută ca asistent medical/asistent medical principal;
* copia Certificatului de Membru al organizaţiei profesionale de profil, cu viza valabilă pentru anul în curs, în condiţiile prevăzute de Legea nr. 95/2006, cu modificările şi completările ulterioare;
* copia actului de identitate (BI/CI), în termen de valabilitate;
* copii ale documentelor de schimbare a numelui (dacă este cazul);
* copii ale certificatelor care atestă absolvirea cursurilor de pregătire, efectuate în vederea formării pentru atestatul solicitat, eliberate de autorităţile competente, conform prevederilor precizate la punctul corespunzător atestatului respectiv.
* adeverinţe sau caracterizări care să ateste efectuarea stagiilor practice şi a numărului de examinări prevăzute pentru fiecare tip de atestat (unde este cazul);
* chitanţa de plată a taxei de **410** **lei,** **achitată pe numele candidatului** prin mandat poştal sau O.P., în contul IBAN nr. **RO36TREZ70020E365000XXXX**, **CUI 4266456**, ATCP (Activitatea de Trezorerie și Contabilitate Publică a Municipiului Bucureşti), beneficiar Ministerul Sănătăţii, adresa: str. Cristian Popişteanu, nr. 1-3, sector 1, Bucureşti, cod: 010024. La locul pentru corespondenţă se va menţiona Taxa participare examen atestate.

**Listele candidaţilor** al căror dosar de înscriere este admis, precum şi **locul, data şi ora de prezentare la examen**, se vor afişa la data de **08 noiembrie 2024** pe site-ul Ministerului Sănătăţii www.ms.ro la rubrica – Informații de interes public-Concursuri şi examene naționale.

**PRECIZĂRI IMPORTANTE PENTRU TOȚI CANDIDAȚII**

**-Taxa de examen se poate returna numai în situația dosarelor respinse.**

**-Candidații care depun dosare de examen incomplete față de documentele prevăzute în publicație, vor fi respinse și nu se vor regăsi în listele candidaților.**

**-Candidații care vor constata greșeli de redactare ale numelui vor înștiința secretarul comisiei de examen și vor depune la comisie o copie a actului de identitate.**

**00000O00000**